Mødet er åbnet. Fra medlem af Folketinget Rasmus Jarlov (KF), der har orlov, har jeg modtaget meddelelse om, at han fra og med den 1. oktober 2020 atter kan give møde i Tinget. Hanne Bjørn-Klausens (KF) hverv som midlertidigt medlem af Folketinget ophører fra nævnte dato at regne.
Det punkt, som er opført som nr. 1 på dagsordenen, kan kun med Tingets samtykke behandles i dette møde. Hvis ingen gør indsigelse, betragter jeg samtykket som givet. Det er givet.
Der er stillet ændringsforslag. Ønsker nogen at udtale sig? Da det ikke er tilfældet, er forhandlingen sluttet, og vi går til afstemning.
Ønskes afstemning om ændringsforslag nr. 1 og 2, tiltrådt af udvalget? De er vedtaget. Jeg foreslår, at lovforslaget går direkte til tredje behandling uden fornyet udvalgsbehandling. Hvis ingen gør indsigelse, betragter jeg dette som vedtaget. Det er vedtaget.
Der er ikke mere at foretage i dette møde. Det næste møde afholdes i dag kl. 13.10, hvor vi skal stemme om endelig vedtagelse af L 214.